Document ID: 32001R0956

Komission asetus (EY) N:o 956/2001,
annettu 16 päivänä toukokuuta 2001,
Syyrian arabitasavallasta peräisin olevien tiettyjen tekstiilituotteiden tuontia koskevista valvontatoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94(1), sellaisena kuin se on viimeksi muutettuna komission asetuksella (EY) N:o 2878/2000(2), ja erityisesti sen 11 artiklan 1 kohdan b alakohdan,
sekä katsoo seuraavaa:
(1) Syyrian arabitasavallasta peräisin olevan puuvillalangan (1 luokka) yhteisöön tuonnin voimakas lisääntyminen hyvin alhaisin hinnoin on tapahtunut viimeisten kolmen vuoden aikana niin, että se nousi melkein olemattomasta vuonna 1996 10 prosenttiin vuoden 2000 aikana kaikesta yhteisön ulkopuolelta tulevasta tuonnista.
(2) Vaikka yhteisön kulutus on pysynyt samana kolmen viimeisen vuoden aikana, Syyriasta tulevan tuonnin voimakas lisääntyminen yleisiä markkinahintoja alhaisemmilla hinnoilla aiheuttaa tai uhkaa aiheuttaa vakavaa vahinkoa puuvillalangan yhteisön tuottajille painamalla alas normaaleja markkinahintoja.
(3) Syyrian arabitasavallasta peräisin olevan puuvillalangan (1 luokka) yhteisöön tuonnin valvomiseksi on tarpeen asetuksen (EY) N:o 517/94 7 artiklan mukaisen tarkastelun aikana ottaa käyttöön valvontamenettely 18 kuukauden pituiseksi ajanjaksoksi. Tämän mukaisesti Syyrian arabitasavallasta lähetettyjen ja yhteisössä vapaaseen liikkeeseen luovutettujen tuotteiden yhteisöön tuontiin sovelletaan valvontamenettelyjä ja asetuksen (EY) N:o 517/94 14 artiklan 1 kohdan a alakohdassa ja 2-4 kohdassa tarkoitetun tuontiasiakirjan esittämistä koskevia vaatimuksia.
(4) Tilanteen kiireellisyyden takia on toivottavaa, että tämä asetus tulee voimaan välittömästi.
(5) Nämä toimenpiteet ovat asetuksella (EY) N:o 517/94 perustetun komitean lausunnon mukaisia,
ON ANTANUT TÄMÄN ASETUKSEN:
1 artikla
Syyrian arabitasavallasta peräisin olevien yhteisössä vapaaseen liikkeeseen luovutettujen tekstiilituotteiden yhteisöön tuontiin sovelletaan yhteisön etukäteisvalvontaa.
Edellä olevaa 1 kohtaa ei sovelleta, kun siinä tarkoitetut tuotteet on lähetetty yhteisössä sijaitsevaan määräpaikkaan ennen tämän asetuksen voimaantulopäivää edellyttäen, että näiden tavaroiden voidaan osoittaa toimivaltaisia kansallisia viranomaisia tyydyttävällä tavalla olleen matkalla yhteisön alueelle tämän asetuksen voimaantulopäivänä.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Sitä sovelletaan 18 kuukauden ajan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä toukokuuta 2001.

Labels: 1
3
17
18